एरैहाय बे स’नाथि मायथाइजों सोमोन्दो लाखिनानै फरायसालिनि बोसोरारि जथुम्माखौबो खुंफुंनाय जायो।स’नाथि मायथाइ फालिथाइ आफादनि आफादगिरि सान्द’राम बर’आ आफादगिरिनि मासि लानानै आफाद सामलायनाय बे जथुमाव बारग’ फरायसाफोर फारियै दिलिप कलिता, प्रफुल्ल बर्मन, शिबेम शर्मा, आजिरा मोननाय फोरोंगिरि भबानि प्रसाद शर्मा, थानेस्वर राजबंशीखौ हमनानै फरायसालिनि गासै फोरोंगिरिफोरा।फरायसालिनि फोरोंगिरि मदन शर्माया गुदि हमनाय बे जथुमाव फरायसालिनि बर’ आरो असमिया बिजोंनि फरायसाफोरा मेथाय खनना आरो मोसानानै जथुमखौ मेहेर गोनां खालामो।बे हाबाफारियाव थांनाय गोजौ फरायसालिनि जोबथा आनजादाव फरायसालिनिफ्राय सानखान्थि आयदायाव गोबांसिन नम्बर मोननायनि थाखाय अम्बिका बसुमतारीनो थानुराम गोसोखां बान्था होनाय जायो।